Rikunarita-ORG/Wikinium huggingface dataset:
# Jepang

**Jepang** (hurup Arap gundul: جفڠ) atawa **Jepun** (hurup Arap gundul: جفون) atawa **Nipong** (hurup Arap gundul: نيفوڠ; basa Jepang: 日本国, *Nippon-koku*) ya'entu atu negara kepuloan nyang pernahnya di Laotan Anteng, pasnya di blètannya Cina, Koréa Kidul, Koréa Lor, ama Ruslan nyang dibelèk ama Laot Jepang. Ini negara ngejenggar mulain deri Laut Ohot di lor, Laot Cina Wètan, ama Taiwan di kidulnya. Jepang hopstadnya – di Tokio.

Di basa Jepang, nama "Jepang" (basa Jepang: 日本 Nippon) artinya 'asalnya Mataari', bahnanya, ni negara dipoyokin **Negeri Mataari Tèt.*

Jepang jenggarnya – 377.944 km2 nyang nglingkup 6.852 pulo. Empat nyang paling gedé namanya **Hokaido** (basa Jepang: 北海道 *Hokkaidō* 'aliran laot lor'), **Honsu** (basa Jepang: 本州 *Honshū* 'negeri utama'), **Kiusu** (basa Jepang: 九州 *Kyūshū* 'sembilan negeri'), ama **Sikoku** (basa Jepang: 四国 *Shikoku* 'empat negara'). Jumblah penjogrognya paling ngebadeg no. 10 di dunia, ya'entu 126.659.683 di taun 2012 dengen kerangsekannya 337,1 orang/km2. Jepang entu negara paling maju di Benua Asia. GDP-nya gedé $5,984 triliun dolar Amrik èn pendapetan per kepalanya segedé $46.895 dolar Amrik di taon 2012. Ni negara juga' salah atu nyang punya angka anceran idup (*life expectancy*) paling tinggi di dunia.

## Ruju'an
# Tiongkok

**Tiongkok** (hurup Arap gundul: تيوڠكوق; Aksara Cina Ringkes: 中国; Aksara Cina Terdisionil: 中國; basa Koanwé/Mandarin: *Zhōngguó*; basa Hokkièn: *Tiong-kok*) atawa nama resminya **Républik Ra'yat Tiongkok** (hurup Arap gundul: ريفوبليك رعية تيوڠكوق; Aksara Cina Ringkes: 中华人民共和国; Aksara Cina Terdisionil: 中華人民共和國, *Zhōnghuá Rénmín Gònghéguó*; basa Hokkièn: *Tiong-hôa Jîn-bîn Kiōng-hô-kok*) atawa umumnya digero' **Cina** (hurup Arap gundul: چين) ièlah atu negara nyang dia punya letak ada di Asia Wètan. Tiongkok punya hopstad – Pèking, cuman kota paling gedénya Sionghay. Ini negara – negara nyang dia punya penduduk kedua paling banyak di dunia dengen jumblah penduduknya 1.411.750.000 orang, seabisnya lama jadi nomor atunya, sekarang kesalip Negeri Hindi. Kepadetan penduduknya – 145 orang/km2; èn luasnye – 9.706.961 km2 atawa nomor 3 paling luas di dunia.

Tiongkok entuh negara nyang dia punya èkonomi kedua paling hèbring di dunia, abisnya Amrik Serèkat, dengen jumblah GDP 12.382 triliun dolar amrik selamanya tahon 2012. Cuman, lantaran dia punya penduduk setumbra-tumbra, pendapetan per kapitanya cumen $9.146 dolar amrik. Mangkanya, ni negara masing dikata 'negara bekembang'.

## Ruju'an